Smiling sun যদি আপুনি ইয়াক অলপ লক্ষ্য কৰে সূৰ্যটো হাঁহি থকাৰ দৰে দেখিব। হাঁহিটোৱে গালত টোল পেলাইছে। নাছাৰ ছ'লাৰ ডাইনেমিক অৱজাৰভেটৰিত তেনে এক ছবি ধৰা পৰিছে। সূৰ্যৰ ফালে চাই হাঁহি থকা যেন লাগিলেও বিজ্ঞানীসকলে ইয়াত বিপদ দেখিছে। সূৰ্যৰ গালত থকা তিনিটা ক'লা টোলত লুকাই আছে সেই বিপদ।
বিজ্ঞানীসকলে দাবী কৰিছে যে সেই ক'লা অঞ্চলবোৰৰ পৰাই অতি শক্তিশালী সৌৰ ধুমুহা ওলাই আহিছে। সেই ক'লা দাগবোৰ দেখি বিজ্ঞানীসকলে অনুমান কৰিছে যে ২৮ অক্টোবৰত পৃথিৱীৰ দিশে আহিব পাৰে এক সৌৰ ধুমুহা।
উল্লেখ্য যে সূৰ্যৰ বুকুত দেখা পোৱা কৃষ্ণগহ্বৰবোৰক কৰোনেল হোল বুলি কোৱা হয়। ইয়াতেই সৌৰ ধুমুহাৰ উৎপত্তি হয়। সেই ঠাইবোৰৰ পৰা ওলাই অহা ৰশ্মিবোৰ এক মাৰাত্মক অতিবেঙুনীয়া প্ৰকৃতিৰ। সেয়ে ইয়াৰ পৰা ক্ষতি হোৱাৰ সম্ভাৱনা বহুত বেছি।
যদি এই সৌৰ ধুমুহাই পৃথিৱীত আঘাত কৰে, তেন্তে ই কিমান ক্ষতি কৰিব সেয়া এতিয়াও জানিব পৰা হোৱা নাই। কাৰণ সৌৰ ধুমুহাৰ চৰিত্ৰ অতি জটিল। ই পৃথিৱীৰ চুম্বকীয় ক্ষেত্ৰত শক্তিশালী প্ৰভাৱ পেলাব পাৰে। ই জিপিএছ আৰু ৰেডিঅ' তৰংগৰ ওপৰতো প্ৰভাৱ পেলাব পাৰে।
কেৱল সেয়াই নহয়, এনে সৌৰ ধুমুহাই পৃথিৱীৰ কক্ষপথত থকা উপগ্ৰহবোৰো ধ্বংস কৰিব পাৰে। ইয়াৰ লগতে শ্বৰ্টৱেভ ৰেডিঅ' আৰু ম'বাইল সেৱাকে ধৰি ইণ্টাৰনেট সেৱাও ব্যাহত হ'ব পাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
